Roja yewşemeyî heyetê MSDyî Paris de Macronî reyde ronişt. Qesra Elysee derheqê pêvînayîşî de eşkerayîyêke daye. Heyetê Meclîsê Sûrîyeya Demokratîke (MSD) de Îlhame Ehmed, Hemsereka Meclîsê Îdareyê Xoserî yê Rojawanî Bêrîvane Xalid, Hemserekê Meclîsê Rayberdişî yê Sivîlî yê Dêra Zorê Xesan El Yûsif estbîyî.
Qesra Elysee eşkerayîye de vat ke Macronî do seba aramîya Rojawanî paştî bido Rojawanî. Macronî cesaretê şerwananê Rojawanî, fedakarîya têkoşînê şarî yê vera DAÎŞî selam kerd.
Goreyê eşkerayîye Macron vera terorîrzmî destekê bi QSDyî rê dewam bikero û seba herême 100 mîlyon euro hetkarîya pereyan do bikero.
